armvectores/hy_wikipedia_2023 huggingface dataset:
45-րդ հյուսիսային զուգահեռական

45-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ 
հանդիսացող Երկրի կենտրոնով և հասարակածի վրայի համապատասխան կետերի հետ կազմում են 45°-ի անկյուն։ 
Անցնում է Եվրոպայով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։
Համարվում է, որ 45-րդ հյուսիսային զուգահեռականը գտնվում է հասարակածի և հյուսիսային բևեռի 
մեջտեղում, սակայն իրականում երկրի տափակաձևության պատճառով հասարակածի և 
հյուսիսային բևեռի հեռավորությունը կիսող կետը գտնվում է այս զուգահեռականից 16.2 կմ դեպի հյուսիս։


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 15 ժամ 37 րոպե
ձմեռվա արևադարձի ժամանակ՝ 8 ժամ 46 րոպեԱմառվա արևադարձի ժամանակ կեսօրվա արևը երևում է 68.4°, ձմեռվա արևադարձի 
ժամանակ՝ 21.6° բարձրության վրա, ուղիղ 45° բարձրության վրա երևում է 
երկու գիշերահավասարների ժամանակ


=== Սահմաններ ===


== Ծանոթագրություններ ==


== Տես նաև ==
44-րդ հյուսիսային զուգահեռական
46-րդ հյուսիսային զուգահեռական
Արշակ Պողոսյան

Անվան այլ կիրառումների համար տե՛ս՝ Արշակ Պողոսյան (այլ կիրառումներ)Արշակ Պողոսյան (Սեբաստիա, Սեբաստիայի նահանգ - ?), հայ բժիշկ։


== Կենսագրություն ==
Ծնվել է Սեբաստիա նահանգի կենտրոն Սեբաստիա քաղաքում։ Ստացել է բժշկական կրթություն և աշխատել որպես բժիշկ։ Առաջին համաշխարհային պատերազմի տարիներին՝ 1914 թվականին, զորակոչվել է օսմանյան բանակ և ծառայել որպես զինվորական բժիշկ։
Սարիղամիշում ծառայելու ընթացքում մի թուրք զինվորից տեղեկացվելով, որ բանակում ծառայող բոլոր հայ զինվորականները գաղտնի հրամանով դատապարտվել են մահվան, ընկերոջ՝ բժիշկ Սարգիս Հովսեփյանի հետ փախել է զորամասից և գերի հանձնվել ռուսական կողմին։ Հաջորդ օրը ամենուր տարածվել են յուրաքանչյուր դասալիքի գլուխը 50000 ոսկի գնահատումով ազդագրեր։ Հետագայում համարվել են անհետ կորած։ Բժիշկները ռազմագերիների հետ տեղափոխվել են Թիֆլիս և բանտարկվել։ Եռամսյա բանտարկությունից հետո նրանց հարկադրական աշխատանքի են ուղարկել Նաֆթլուղի զինվորական լազարեթում։
1915 թվականին Ամենայն հայոց կաթողիկոսի միջնորդությամբ ազատվելով գերությունից՝ բժիշկները տեղափոխվել են Էջմիածին, որտեղ նրանք օգնություն են ցուցաբերել սովից ու հիվանդություններից տառապող ավելի քան 75000 գաղթականների։
1918 թվականի սեպտեմբերին Արշակ Պողոսյանը գտնվել է Բաքվում և թաքնվել հրեա բարեկամի տանը, ականատես եղել Բաքվի հայության կոտորածին։ Հետագայում բնակություն է հաստատել Փարիզում, ամուսնացել և դարձել անվանի բժիշկ։


== Գրականություն ==
Թորլաքեան Միսաք, Օրերուս հետ, Պէյրութ, 2001։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։
Ստեփանյան Հ., Սարգիս Հովսեփյան - 115, «Առողջապահության լրատու», Երևան, 2003։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Յակիտորի

Յակիտորի, այս ուտեստը պատկանում է ճապոնական խոհանոցին և պատրաստվում է հավի մսի կտորներից, որոնք անց են կացվում բամբուկե փոքրիկ շշերի մեջ և խորովվում ածուխի վրա։ Յակիտորին մատուցվում է առանձին, կամ երբեմն աղի,կիտրոնի հյութի,սոյայի սոուսի հետ։Միսը համեմվում է սոուսով և խորովվում, պատրաստ լինելու ժամանակ հյուրասիրվում նույն սոուսով։ Յակիտորիի հետ կարելի է բանջարեղեն խորովել։
Այս եղանակով կարելի է պատրաստեկ խոզի միս, կովի միս, ձուկ կամ այլ ծովամթերքներ։ Սովորաբար դրանց անվանում են կուսիյակիներ։ Չնայած որ հարևան երկրներում ինչպես նաև Ճապոնիայի տարբեր նահանգներում ու քաղաքներում դրանց նույնպես անվանում են յակիտորի։
Յակիտորին շատ սիրված ուտեստ է Ճապոնիայում։ Մարդիկ աշխատանքից վերադառնալու ժամանակ շատ հաճախ են գնում յակիտորի և գարեջուր։ Բացի այդ յակիտորին հաճախ առաջարկում են այնպիսի վայրերում որտեղ մարդիկ կարող են ինչ որ բան խմել՝ հատկապես գարեջուր։
Բուկաչաչա

Բուկաչաչա (ռուս.՝ Букачача), քաղաքատիպ ավան Ռուսաստանի Անդրբայկալյան երկրամասի Չեռնիշևսկի շրջանի կազմում։
Բնակչությունը 2010 թվականին գրանցված տվյալներով կազմում էր 2731 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թավսուրեբ

Թավսուրեբ (վրաց.՝ თავსურები), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 720 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 48 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Արամ Հաջիյան

Արամ Հաջիյան (մայիսի 4, 1979(1979-05-04), Լենինական, Հայկական ԽՍՀ, ԽՍՀՄ), հայ դահուկորդ, 2002 թվականի ձմեռային օլիմպիական խաղերի մասնակից։ Առաջին տղամարդն է, ով Հայաստանը ներկայացրել է ձմեռային օլիմպիական խաղերի դահուկավազքի մրցումներում։


== Կենսագրություն ==
Արամ Հաջիյանը ծնվել է 1979 թվականի մայիսի 4-ին Լենինական (այժմ՝ Գյումրի) քաղաքում։
2002 թվականին ընդգրկվել է Հայաստանի հավաքականում Սոլթ Լեյք Սիթիում կայացած ձմեռային օլիմպիական խաղերում։ Հանդես է եկել դահուկավազքում, մասնակցել է հինգ վազքատարածության։
1,48 կմ արագավազքում նա որակավորման փուլում 3 րոպե 24,89 վայրկյան արդյունքով զբաղեցրել է 62-րդ տեղը՝ 31,02 վայրկյան զիջելով քառորդ եզրափակչի ուղեգիր նվաճած մասնակիցներից վատագույն ժամանակ ցույց տված ֆինն Հաննու Մանինենին  ։
Դասական ոճով 15 կմ մրցատարածությունում նա 46.42,9 արդյունքով գրավել է վերջին՝ 66-րդ տեղը՝ 9 րոպե 35,5 վայրկյան զիջելով հաղթող էստոնացի Անդրուս Վեերպալուին։
Ազատ ոճով զանգվածային մեկնարկով 30 կմ մրցատարածությունում Հաջիյանը 1 ժամ 24 րոպե 7,5 վայրկյան արդյունքով գրավել է 62-րդ տեղը՝ 12 րոպե 36,5 վայրկյան զիջելով հաղթող ավստրիացի Քրիստիան Հոֆմանին։
Դասական ոճով 50 կմ մրցատարածությունում նա 2:48.48,1 վայրկյան արդյունքով զբաղեցրել է նախավերջին՝ 56-րդ տեղը՝ 42 րոպե 27,3 վայրկյան զիջելով հաղթող ռուսաստանցի Միխայիլ Իվանովին։
10+10 կմ հետապնդման մրցավազքում Արամ Հաջիյանը նախնական փուլում 31.52,7 արդյունքով զբաղեցրել է 71-րդ տեղը և չի հայտնվել եզրափակչի 60 մասնակիցների թվում՝ 2 րոպե 48,1 վայրկյան հետ մնալով որակավորման վատագույն արդյունք ցույց տված չեխ Միլան Շպեռլից։
Հաջիյանն առաջին տղամարդն է, ով Հայաստանը ներկայացրել է ձմեռային օլիմպիական խաղերի դահուկավազքի մրցումներում։


== Ծանոթագրություններ ==
Մեորե-դասի

Մեորե-դասի (վրաց.՝ მეორე დასი, թարգմանաբար՝ «Երկրորդ խումբ»), հասարակական-գաղափարական հոսանք Վրաստանում 19-րդ դարում։ 1877 թվականին անջատվել է միասնական դեմոկրատական այսպես կոչված թերքդալեուլիների (վրացական վաթսունականների) հոսանքից։ Մեորեդասական էին Ն․ Նիկոլաձեն, Գ․ Ծերեթելին, Ս․ Մեսխին, Օ․ Բաքրաձեն և ուրիշներ, որոնք շատ հարցերում կողմնակից էին ուտոպիստ-սոցիալիստների և ռուս հեղափոխական-դեմոկրատների գաղափարներին, դեմոկրատական դիրքերից քննադատում էին կապիտալիզմի բացասական կողմերը։ Իրականում արտահայտում էին վրացական զարգացող բուրժուազիայի շահերը։ Իրենց հայացքները պրոպագանդում էին առաջադիմական թերթերի և ամսագրերի՝ «Դրոեբա», «Կվալի», «Մոամբե» էջերում։
Գրավիմետր

Գրավիմետր (լատ.՝ gravis — ծանր + meter), գործիք ծանրության ուժի արագացման հարաբերական արժեքը չափելու համար։ Ժամանակակից գրավիմետրի մեծ մասը կառուցված են Գոլիցինի ուղղաձիգ սեյսմոգրաֆի սխեմայով և ներկայացնում են ճշգրիտ զսպանակավոր կշեռքներ։ Գրավիմետրի զգայուն մասը m մասսա ունեցող բեռիկն է, որի կշիռը՝ 
  
    
      
        P
        =
        m
        g
      
    
    {\displaystyle P=mg}
  , հավասարակշռված է առաձգական ուժով (զսպանակի լարվածությամբ)։ Յուրաքանչյուր ցանկացած կետում ուժերի հավասարակշռությունը համապատասխանում է մարմնի դիրքին տարածության մեջ, և նրա շեղումը իր սկզբնական դիրքի նկատմամբ որոշվում է գործիքի սանդղակի հաշվարկով։ Ծանրության ուժի մեծությունը չափվում Է գաչերով։ Լավագույն գրավիմետրի զգայունությունը հասնում է մգչ մի քանի տասնորդական մասի։ Գրավիմետրը կիրառվում է գրավիհետախուզության, գեոդեզիական, ստորջրյա և վերջրյա չափումների ժամանակ։ Խորհրդային Սոցաիլիստական Հանրապետությունների Միությունում լայն կիրառություն ունեն քվարցային Գրավիմետրերը, որոնց ճշտությունը տատանվում է 0,05—0,3 մգչ-ի սահմաններում, իսկ չափման ընդգրկումը 80 – 3000 և ավելի մգչ է։
Սամվել Մարգարյան (այլ կիրառումներ)

Սամվել Մարգարյան անվամբ հայտնի են մի քանի անձնավորություններ.

Սամվել Մարգարյան — հայ ազատամարտիկ, Արցախյան շարժման և Արցախյան պատերազմի ակտիվ մասնակից, Արտաշատի Անկախության բանակի հրամանատար, ՀՀՇ-ի իշխանության սկզբնական տարիներին՝ քաղբանտարկյալ։
Սամվել Մարգարյան — հայ գրող, բանաստեղծ։
Սամվել Սուրենի Մարգարյան — հայ ավիատոր, ՀՀ պետական գործիչ, ՀՀ ԿԱ ՔԱԳՎ պետ (2002-2004)։
Բրովնիչի (գյուղ, Կլիմովսկի շրջան)

Բրովնիչի (ռուս.՝ Бровничи), գյուղ Ռուսաստանի Բրյանսկի մարզի Կլիմովսկի շրջանի կազմում։
Բնակչությունը 2010 թվականին գրանցված տվյալներով կազմում էր 90 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Առղու

Առղու, գյուղ Արևմտյան Հայաստանում, Բիթլիսի վիլայեթի Խիզանի գավառակում։ Գտնվում էր Վանա լճից հարավ՝ Վերին Կարկառի գյուղախմբում։
XIX դարի վերջին ուներ 12 տուն հայ բնակիչ։
Ըստ Աղթամարի Խաչատուր կաթողիկոսի Առղուի վրա թուրքերը հարձակվել են 1895 թվականին։ Գյուղը ենթարկվել է ավերվածության և սպանվել է երկու մարդ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Դիաննա Էյգրոն

Դիաննա Էլիզ Էյգրոն (անգլ.՝ Dianna Elise Agron, ապրիլի 30, 1986(1986-04-30), Սավաննա, Ջորջիա, ԱՄՆ), ամերիկացի դերասանուհի, երգչուհի, մոդել ու պարուհի։ Դիաննան նաև You, Me, and Charlie-ն կայքի ստեղծողն է, որում նկարներով նկարագրվում է իր սերը երաժշտության, արվեստի ու այլ նախասիրությունների նկատմամբ։ Դիաննան հանրությանը հայտնի է դարձել "Երգչախումբ" սերիալի գլխավոր հերոսներից մեկի ` Քուին Ֆաբրեի դերը տանելու շնորհիվ։


== Կենսագրություն ==
Դիաննան ծնվել է Ջյորջիա նահանգում, բայց անցկացրել է մանկությունն ու պատանեկությունը Տեխասում ու Կալիֆորնիայում։ Նա Մերի ու Ռոնալդ Էյգրոնների դուստրն է։ Էյգրոնի հայրի ծագմամբ ռուս էր, ու իրենց ազգանունը ծագել է Էյգրոնսկի ռուսական ազգանունից։ Դիաննան Ջեյսոն անունով երիտասարդ եղբայր ունի։ Նա մանկուց ստացել է բազմաթիվ դերեր դպրոցական միջոցառումներում ու թատրոններում։ Դիաննայի հրեշտակային ձայնը ծնողները նշմարել են մանկուց, բայց երբեք նրան որևէ երածշտական դասերի չեն տարել։


== Կարիերա ==
Դիաննան որպես դերասանուհի իր կարիերան սկսել է 2006 թվականին ` նկարահանվել միանգամից մի քանի ֆիլմերում ու հեռուստաշոուներում։ Դիաննան հայտնի դարձավ բոլորին "Վերոնիկա Մարս" և "Հերոսները" սերիալներում տարած դերերի համար։ Նա սկսեց ավելի մեծ համբավ վայելել երբ տարավ իր թերևս ամենահայտնի ու հիշվող դերը ` Քուին Ֆաբրեյի դերը "Երգչախումբ" աշխարհահռչակ երիտասարդական հեռուստասերիալում։ Այս դերի համար նա արժանացավ բազմաթիվ մրցանակների ու այլ պարգևատվությունների։ Դիաննան մինչ այժմ խաղում է սերիալում, սակայն այլևս գլխավոր դերակատարը չէ ու սերիալում հայտնվում է միայն կարևորագույն սերիաներում։ Դիաննան բացի սերիալներում ու տեսահոլովակներում նկարահանվելուց նկարահանվել է նաև բազմաթիվ աշխարհահռչակ ֆիլմերում, դրանցից են հայուհի Շերի ու Քրիստինա Ագիլերայի ընկերակցությամբ "Բուրլեսք" ֆիլմը, "Ես Չորրորդ Համարն եմ" ֆանտաստիկ ժանրի ֆիլմը, որտեղ Դիաննան գլխավոր դերակատարուհի էր և այլ բազմաթիվ ֆիլմեր։ Դիաննան 2013 թ.-ին նկարահանվել է նաև Ռոբերտ Դե Նիրոյի հետ "Ընտանիքը" կատակերգական մարտաֆիլմում։ Այժմ Դիաննան շարունակում է նկարահանվել բազմաթիվ ֆիլմերում, սերիալներում ու տեսահոլովակներում։ Դիաննան իր ուժերն է փորձել նաև ռեժիսուրայում, դառնալով մեկ կարճամետրաժ ֆիլմի ու մի տեսահոլովակի ռեժիսոր։


== Ֆիլմագրություն ==
Ֆիլմեր

Հեռուստատեսություն

Որպես Ռեժիսոր

Տեսահոլովակներ


== Ծանոթագրություններ ==
Ռեդ Ֆոլի

Ռեդ Ֆոլի (անգլ.՝ Red Foley հունիսի 17, 1910(1910-06-17), Կենտուկի, ԱՄՆ - սեպտեմբերի 19, 1968(1968-09-19), Ֆորտ Ուեյն, Ինդիանա, ԱՄՆ), ամերիկացի երգիչ, ով հանդես է գալի քանթրի ոճով։
«Rolling Stone» ամսագիրը նրա «Old Shep» երգը 10-րդ հորիզոնականում է դասել «բոլոր ժամանակների ամենատխուր քանթրի երգերի» ցուցակում։


== Սկավառակագրություն ==


== Ծանոթագրություններ ==


== Արտաքին հղումներ ==
Ռեդ Ֆոլին AllMusic կայքում
Ռեդ Ֆոլիի կենսագրությունը CMT հեռուստատեսության կայքում
Կենսագրությունը Քանթրիի փառքի սրահում Archived 2015-03-11 at the Wayback Machine.
Ռաասիլլա

Ռաասիլլա (էստ․՝ Raassilla), գյուղ Էստոնիայի Վիլյանդիմաա նահանգի Տառվաստու շրջանում։
2011 թվականի տվյալներով գյուղում բնակվում էր 32 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(5536) Հանիքաթ

(5536) Հանիքաթ (անգլ.՝ Honeycutt), աստերոիդ աստերոիդների հիմնական գոտում։ Հայտնաբերվել է 1955 թվականի օգոստոսի 23-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,249099 ա. մ., առավելագույնը մոտենում է 2,039 ա. մ. հեռավորության վրա և հեռանում 2,4592 ա. մ.։ Արեգակի շուրջ մեկ ամբողջական պտույտ է կատարում 1232 երկրային օրվա ընթացքում, իր ուղեծրով շարժվելով միջինում 0,292207 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5536) Հանիքաթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեռնագյուղի պատմության և մշակույթի անշարժ հուշարձանների ցանկ (Շիրակի մարզ)

Այս հոդվածը ներկայացնում է Շիրակի մարզի Լեռնագյուղ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Համզատ Չիմաև

Համզատ Չիմաև (մայիսի 1, 1994(1994-05-01), Gvardeyskoe, Նադտերեչնի շրջան, Չեչնիա, Ռուսաստան), չեչենական ծագումով շվեդ խառը ոճի մենամարտիկ, հանդես է գալիս UFC-ի հովանու ներքո՝ միջին և կիսամիջին քաշային կարգերում։


== Կենսագրություն ==
Համզատ Չիմաևը ծնվել է 1994 թվականին Չեչնիայում։
Մանկությունը և պատանեկությունն անցկացրել է Չեչնիայի Նադտերեչնի շրջանի Գվարդեյսկի գյուղում։ Ուսման ընթացքում սկսել է զբաղվել ըմբշամարտով, մասնակցել է հանրապետական մրցումներին։ 19 տարեկան հասակում ընտանիքի հետ փախստականի կարգավիճակով տեղափոխվել է Շվեդիա՝ հոր և եղբոր մոտ։ Այնտեղ էլ զբաղվել է ազատ ըմբշամարտով և մասնակցել մրցումներին՝ դառնալով երկրի չեմպիոն։ Որոշ հանգամանքների բերումով հայտնվել է ընդհանուր մենամարտերի պարապունքին, և դրա հանդեպ առաջացել է հետաքրքրություն։ Ավելի ուշ սկսել է պարապել Allstars Gym Sweden դահլիճում։ Ծանոթացել է խառը ոճի մենամարտիկ Ալեքսանդր Գուստաֆսոնի հետ։ Նախընտրում է պարապունքի ընթացքում մենամարտել ծանր քաշայինների հետ։


=== Պրոֆեսիոնալ գործունեության սկիզբ ===
Համզատ Չիմաևը սկսել է ելույթները սիրողական մրցաշարերում։ 2017 թվականին հաղթել է 3 մենամարտում, և 2018 թվականին դեբյուտել է որպես պրոֆեսիոնալ։ Առաջին երկու հաղթանակները տարել է FCR և IRFA պրոմոուշեններում, այնուհետև պայմանագիր է կնքել Brave CF-ի հետ։ 6 անընդմեջ հաղթանակ տանելուց հետո հրավիրվել է UFC։


=== Ultimate Fighting Championship ===
Համզատը ամենամեծ պրոմոոուշենում դեբյուտել է 2020 թվականի հուլիսի 15-ին՝ UFC on ESPN 13 մրցաշարի շրջանակներում Ջոն Ֆիլիպսի դեմ՝ հաղթելով ցավեցնող հնարքով։ Հաջորդ մենամարտը անցկացրել է պրոմոուշենի համար ռեկորդային 10 օր անց՝ UFC on ESPN 14 Ռիս ՄաքՔիի դեմ, որին հաղթել է նոկաուտով։
2020 թվականի սեպտեմբերի 19-ին Համզատը անցկացրել է իր 3-րդ մենամարտը UFC-հովանու ներքո՝ UFC Fight Night: Covington vs. Woodley մրցաշարի շրջանակներում, որտեղ Ջերալդ Մերշարտին հաղթել է նոկաուտով։


== Տիտղոսներ և նվաճումներ ==


=== Ընդհանուր մենամարտեր ===
Ultimate Fighting Championship


=== Ազատ ըմբշամարտ ===
Շվեդիայի ազատ ըմբշամարտի 2018 թվականի մրցաշար մինչև 92 կգ քաշային կարգ - 


== Ծանոթագրություններ ==


== Ատաքին հղումներ ==
Երմաչկի

Երմաչկի (ռուս.՝ Ермачки), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 39 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ելանիշ (գյուղ, Մեչետլինսկի շրջան)

Անվան այլ կիրառումների համար տե՛ս՝ ԵլանիշԵլանիշ (ռուս.՝ Еланыш, բաշկիրերեն՝ Йыланыш), գյուղ Ռուսաստանի Բաշկորտոստան հանրապետության Մեչետլինսկի շրջանի կազմում։
Բնակչությունը 2010 թվականին գրանցված տվյալներով կազմում էր 195 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուսկի Պոտամ

Ռուսկի Պոտամ (ռուս.՝ Русский Потам), գյուղ Ռուսաստանի Սվերդլովսկի մարզի Արտսկի շրջանի կազմում։
Բնակչությունը վերջին գրանցված տվյալներով կազմում էր 1200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոգուլինո

Ռոգուլինո (ռուս.՝ Рогулино), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆուքսշտադտ

Ֆուքսշտադտ (գերմ.՝ Fuchsstadt), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Բադ Կիսինգեն շրջանի կազմում։ Բնակչությունը կազմում է 1848 մարդ (ըստ 2010 թվականի դեկտեմբերի 31-ի): Տարածքը կազմում է 18,30 կմ²։ Պաշտոնական կոդ՝ 09 6 72 124։


== Ծանոթագրություններ ==


== Արտաքին հղումներ ==
Պաշտոնական էջ
Նովի Ուրեն (գյուղ, Ուլյանովսկի շրջան)

Նովի Ուրեն (ռուս.՝ Новый Урень), գյուղ Ռուսաստանի Ուլյանովսկի մարզի Ուլյանովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Hajime, pt. 3

Hajime, pt. 3 , Miyagi & Էնդշպիլ հիփ հոփ դուետի չորրորդ ստուդիական ալբոմը, թողարկված 2018 թվականի հուլիսի 20-ին։


== Նկարագրություն ==
Ինը ամիս ընդմիջումից հետո Ազամատը և Սոսլանը (արտիստների իրական անուններ) հայտարարեցին Hajime, pt. 3-ի թողարկման մասին, որն ավարտում էր Hajime եռերգությունը 2018 թվականի հուլիսի 9-ին։ 2018 թվականի հուլիսի 13-ին թողարկվեց ալբոմի փրոմոութեր-սինգլը` «Дама»-ն։
Ալբոմի թողարկումը կայացել է 2018 թվականի հուլիսի 20-ին Apple Music, iTunes, BOOM, Яндекс.Երաժշտություն թվային հարթակներում։ Ալբոմի մեջ ներառվել են այնպիսի երգեր, ինչպիսիք են «Фея», «Fire Man» և «Колизей», ինչպես նաև համատեղ երգեր Ռեմ Դիգգայի և TumaniYO-ի հետ։ Apple Music-ում և  iTunes-ում Hajime, pt. 3-ը  թողարկումից ավելի քան մեկ ամիս անց զբաղեցրել է առաջին հորիզոնականը ալբոմների չարթում։
2018 թվականի հուլիսի 30-ին թողարկվեց բոնուսային սինգլ «In Love»-ը, KADI-ի մասնակցությամբ։
Ալբոմի ներկայացումը տեղի է ունեցել 2018 թվականի հոկտեմբերի 5-ին A2 ակումբում։


== Ստեղծագործությունների ցանկ ==


== Ծանոթագրություններ ==
Էլիո Կապրադոսի

Էլիո Կապրադոսի (իտալերեն՝ Elio Capradossi, մարտի 11, 1996(1996-03-11), Կամպալա, Ուգանդա), իտալացի պրոֆեսիոնալ ֆուտբոլիստ։ Ներկայումս հանդես է գալիս Սպեցիայի կազմում։ Խաղում է կենտրոնական պաշտպանի դիրքում։


== Ակումբային կարիերա ==


=== Ռոմա ===
Կապրադոսին Ռոմայի ակադեմիայի սան է։ 2015-16 մրցաշրջանում որպես Ռոմայի մինչև 19 տարեկանների թիմի ավագ նա ակումբի հետ հաղթեց Իտալիայի երիտասարդական առաջնությունը։ 2016 թվականի ամռանը Կապրադոսին վարձավճարով տեղափոխվեց Սերիա B-ում հանդես եկող Բարի։ Իր պրոֆեսիոնալ դեբյուտը նշեց 2016 թվականի սեպտեմբերի 24-ին՝ Բենևենտոյի դեմ խաղում։ 2018 թվականի հունվարին իտալացին վերադարձավ Ռոմա՝ Բարիի կազմում անցկացնելով 1․5 մրցաշրջան և մասնակցելով 37 հանդիպման։


=== Սպեցիա ===
2018 թվականի հուլիսի 20-ին Կապրադոսին սկզբից վարձավճարով, ապա լրիվ տրանսֆերով տեղափոխվեց Սպեցիա։


== Միջազգային կարիերա ==
Թեև Կապրադոսին կարող է հանդես գալ նաև Ուգանդայի և ԿԴՀ-ի կազմում, նա ներկայացրել է Իտալիան բոլոր տարիքային երիտասարդական հավաքականներում։ Մինչև 17 տարեկանների հավաքականի հետ մասնակցել է 2013 թվականի Եվրոպայի և աշխարհի առաջնություններին։ Մինչև 21 տարեկանների հավաքականի կազմում իր դեբյուտը նշել է 2017 թվականի հոկտեմբերի 5-ին՝ Հունգարիայի դեմ խաղում։


== Կարիերայի վիճակագրություն ==


=== Ակումբային վիճակագրություն ===
2019 թվականի հոկտեմբերի 22-ի դրությամբ


== Ծանոթագրություններ ==


== Արտաքին հղումներ ==
Կապրադոսիի պաշտոնական Ինստագրամի էջը
Կապրադոսին transfermarkt-ում
Կապրադոսին soccerbase.com-ում
Կապրադոսին WhoScored.com կայքում
Կապրադոսին ՈՒԵՖԱ-ի պաշտոնական կայքում
Կապրադոսին ՖԻՖԱ-ի պաշտոնական կայքում Archived 2019-10-21 at the Wayback Machine.
Ավրեյ

Ավրեյ (ֆր.՝ Avreuil), համայնք Ֆրանսիայի Գրանդ Էստ մարզի Օբ գավառում։
Բնակչությունը 2010 թվականի դրությամբ կազմում է 160 մարդ, բնակչության խտությունը` 15.49 մարդ/կմ²։ Բնակավայրը զբաղեցնում է 10.33 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ հարավ-արևելք, Շալոն ան Շամպայն քաղաքից` 105 կմ հարավ, Տրուա քաղաքից` 29 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 96 աշխատունակ (15-64 տարեկան) բնակիչ, որոնցից ակտիվ էին 74-ը, իսկ ոչ ակտիվները` 22։ Ակտիվության ցուցանիշը կազմում է 77,1 %։ 74 աշխատունակ մարդկանցից աշխատել է 66 անձ (38 տղամարդ և 28 կին)։ Գործազուրկ են եղել 8 անձ (4 տղամարդ և 4 կին)։ 22 անաշխատունակներից 4-ը եղել են աշակերտներ կամ ուսանողներ, 7-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պատվաստում (բուսաբանություն)

Պատվաստում բուսաբուծությունում, բույսերի վեգետատիվ բազմացման ձև, երբ մի բույսի (պատվաստացու) աչքը կամ կտրոնը տեղափոխվում և համաճեցվում է մյուսի (պատվաստակալ) վրա։ Պատվաստացուի և պատվաստակալի կամբիումի շերտերը սերտորեն շփվում են և դրա շնորհիվ տեղի է ունենում լրիվ համաճում։ Առաջանում է միասնական բուսական օրգանիզմ։ Պտղատու տեսակների մշակովի սորտերի մեծ մասը բազմացվում է պատվաստով։ Պատվաստում կիրառվում է նաև բազմամյա բույսերի սորտային առանձնահատկությունների պահպանման նպատակով։


== Ձևեր ==
Հայտնի են պատվաստման հարյուրավոր ձևեր, սակայն արտադրության մեջ կիրառվում են ընդամենը 10-15-ը։


=== Քնած աչքով պատվաստ ===
Պտղատու տնկարաններում ամենատարածված ձևը «քնած աչքով» աչքապատ վաստն է, որը կատարում են միամյա, երկամյա բույսերի կամ ծառի շիվերի վրա օգոստոսից սեպտեմբեր ամիսներին (մշտական ցրտերն սկսվելուց 50-60 օր առաջ)։ Պատվաստակալի վրա սուր դանակով կատարում են T-աձև կտրվածք և որպես պատվաստացու օգտագործում միամյա, հասունացած, 4-6 մմ ից ոչ պակաս հաստության շիվերը։ Շվից աչքն (միջին մասի) անջատում են վահանիկի հետ (երկարությունը՝ 2-2,5 սմ) և տեղավորում վերևից ներքև պատվաստակալի T-աձև կտրվածքի մեջ, ամուր կապում սինթետիկ թաղանթով, ճիլոպով կամ հաստ փափուկ թելով։


=== Աճող աչքով պատվաստ ===
Աչքապատվաստը «աճող աչքով» կատարում են գարնանային հյութաշարժությունն սկսվելուց հետո, երբ պատվաստակալի կեղևը հեշտությամբ անջատվում է բնափայտից։ Պատվաստման տեխնիկան նույնն է։ Կիրառվում է հիմնականում հարավային շրջաններում (որտեղ վեգետացիայի շրջանը երկար է), առավելապես արագ աճող կորիզապտղավոր ցեղերի համար։


=== Պատվաստ լեզվակի տակով ===
Աչքապատվաստ կարելի է կատարել նաև «լեզվակի» տակ, երբ պատվաստակալի վրա կեղևը հեռացվում է, թողնելով 5-7 մմ լեզվակ, որտեղ տեղադրվում է աչքը և կապվում։


=== Կտրոնապատվաստ ===
Այգիների վերապատվաստում (սորտային կազմը բարելավելու, փոշոտիչների բացակայությունը վերացնելու նպատակով և այլն) կատարվում է հիմնականում 2-3 աչք ունեցող միամյա շիվերով՝ կտրոնապատվաստներով։ Կտրոնապատվաստը կատարվում է գարնանը՝ ծառերի հյութաշարժության ընթացքում կամ ամռանը։ Տարածված ձևերից են․ սովորական կտրոնապատվաստ, երբ պատվաստակալը և պատվաստացուն նույն հաստության են։ Երկուսն էլ սուր դանակով կտրում են, պատվաստացուն դնում պատվաստակալի վրա այնպես, որ դրանց կամբիումի շերտերը բոլոր կետերում համընկնեն։ Բարելավված կտրոնապատվաստ, շեղակի կտրվածքի վրա լեզվակ են անում՝ ճեղքելով կտրվածքի մակերեսը երկարության 2/3 մասից։ Լեզվակները իրար են հագցնում, արտաքին մակերեսը ծածկում են այգու մածիկով։ Պատվաստ կեղևի տակ կատարում են պատվաստակալի լրիվ հյութաշարժության ժամանակ՝ հաստ ճյուղի վրա։ Պատվաստակալի ճյուղերը հեռացնում են և մնացած մասի վրա անում 2 սմ երկարության կտրվածք։ Կտրոնի ներքին ծայրը շեղակի կտրում են 2 սմ երկարությամբ, կտրվածքի հակառակ կողմից կեղևը հանում և կտրոնի ծայրը տեղավորում պատվաստակալի կեղևի տակ, ամուր կապում ու ծածկում մածիկով։ Հաստ ճյուղերի վրա կարելի է պատվաստել 2-4 կտրոն։


=== Լիաճեղք պատվաստ ===
Լիաճեղք պատվաստ (ճեղքապատվաստ) կատարում են հաստ ճյուղերի վրա։ Ճյուղը կտրում են, դանակով ճեղքում 1-4 տեղից։ Պատվաստացու կտրոնի ծայրը սեպաձև 2 կողմից սրացնում են և տեղավորում ճեղքի մեջ, ապա կապում և մածիկ քսում։ Կան նաև պատվաստման այլ տեսակներ՝ պատվաստ տեղադրումով, սեպապատվաստ, կողապատվաս, կամրջապատվաստ և այլն։


== Ծանոթագրություններ ==
(667) Դենիզ

(667) Դենիզ (անգլ.՝ Denise), աստերոիդ աստերոիդների հիմնական գոտում։ Հայտնաբերվել է 1908 թվականի հուլիսի 23-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 3,183593 ա. մ., առավելագույնը մոտենում է 2,571 ա. մ. հեռավորության վրա և հեռանում 3,7962 ա. մ.։ Արեգակի շուրջ մեկ ամբողջական պտույտ է կատարում 2074,79 երկրային օրվա ընթացքում, իր ուղեծրով շարժվելով միջինում 0,173511 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 25,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(667) Դենիզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սերբինովկա (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ՍերբինովկաՍերբինովկա (ուկրաիներեն՝ Сербинівка), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Սերբինովկա գյուղում բնակվում էր 777 մարդ։ Բնակավայրը զբաղեցնում է 1838 կմ² տարածք։ Բնակչության խտությունը կազմում էր 422,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վա բանկ

Վա բանկ (ֆր.՝ vabanque կամ va banque)՝ մոլախաղային արտահայտություն է, որը ծագում է XVIII-XIX դարերում տարածված փարավոն թղթախաղից։ Ֆրանսերեն "Va banque!" («Գնա՛լ բանկ») արտահայտությունն օգտագործվում է, երբ խաղացողը խաղադրույք է կատարում խաղի ընթացիկ «բանկ»-ի չափով։ Նման է բակարա խաղում «բանկ գնալ»-ուն։
Վա բանկ արտահայտությունն (հիմնականում` «գնալ վա բանկ» կամ «խաղալ վա բանկ» ձևերով) ընդհանուր առմամբ օգտագործվում է բնորոշելու համար ռիսկային գործողություն, որի արդյունքում ռիսկի գնացողը կարող է կորցնել իր ամբողջ ունեցածը կամ ձեռք բերել գերշահույթ։
Վա բանկի նման երևույթներ են «բանկ գնալ»-ը բակարայում և «ամբողջը դնել»-ը պոկերում։
«Վա բանկ« արտահայտությունը նշանակալի է դարձել Երկրորդ համաշխարհային պատերազմի նախօրեին լեհական ճգնաժամի գագաթնակետին Ադոլֆ Հիտլերի և Հերման Գյորինգի միջև տեղի ունեցած երկխոսության շնորհիվ։ Գյորինգը Հիտլերին հորդորել է չափերը չանցնել Լեհաստանի հարցում անգլիացիների դեմ խաղում խաղադրույք կատարելիս, ինչին Հիտլերը պատասխանել է, թե ինքն իր ամբողջ կյանքում վա բանկ է խաղացել։


== Ծանոթագրություններ ==
Այգեթաղ մեքենա

Այգեթաղ մեքենա, խաղողի վազերը թաղող մեքենա։ Կան թևավոր և էլևատորային այգեթաղ մեքենաներ։ Թևավորն ունի գութանի աջ և ձախ շրջող թևեր, որոնք միջշարքերից հողը բարձրացնում և շրջում են ծերկապված վազերի վրա։ էլևատորային այգեթաղ մեքենան վազերը հողով ծածկում է էլևատորների միջոցով։ Եթե մեքենան վազերը շարքերի ուղղությամբ պառկեցնելու մեխանիկական հատուկ հարմարանք չունի, ապա վազերը նախապես ծերկապում են։ Այգեթաղ մեքենաներն աշխատում են այգեգործական տրակտորներով, 2,0—2,5 մետր միջշարային տարածություն ունեցող այգիներում։
Դոբրայա (Կիրգանիկի վտակ)

Դոբրայա (ռուս.՝ Добрая), գետ Կամչատկա թերակղզի՝ Ռուսաստանում։ Գետի երկարությունը 21 կմ է։ Թափվում է Կիրգանիկ գետի աջ ափին՝ 45 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000013529


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պերվոմայսկոե (գյուղ, Միչուրինի գյուղական խորհուրդ)

Անվան այլ կիրառումների համար տե՛ս՝ ՊերվոմայսկոեՊերվոմայսկոե (ուկրաիներեն՝ Первомайське), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Պերվոմայսկոե գյուղում բնակվում էր 86 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆիորենտինո

Ֆիորենտինո (իտալ.՝ Fiorentino), Սան Մարինոյի ինը քաղաք-կոմունաներից մեկը։
2010 թվականի մարդահամարի տվյալներով բնակչությունը կազմում է 2249 մարդ։ Տարածքը՝ 6.57 կմ²։ Սահմանակից կոմունաներն են՝ Կիեզանուովա, Սան Մարինո, Ֆաետանո և Մոնտեջարդինոին, ինչպես նաև իտալական մունիցիպալիտետ՝ Մոնտե Գրիմանո Տերմեին և Սասոֆելտրիոին։


== Վարչական բաժանում ==
Այն բաժանված է 3 ծխական համայնքերի՝

Կապաննե (Capanne)
Կրոչիալե (Crociale)
Պիյանակի (Pianacci)


== Սպորտ ==
Քաղաքում հիմնված են երկու ֆուտբոլային ակումբներ Տրե Ֆիորին և Ֆիորենտինա:
Դոուսոն շրջան (Մոնտանա)

Անվան այլ կիրառումների համար տե՛ս՝ Դոուսոն շրջան (այլ կիրառումներ)Դոուսոն շրջան (անգլ.՝ Dawson County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 6.146 կմ² է, բնակչությունը՝ 9.059 մարդ (2000 թ. տվյալներով)։ Շրջկենտրոնն է Գլենդիվ բնակավայրը։ Կազմավորվել է 1865 թ.։
Սուշիլովո (գյուղ, Բորովիչսկի շրջան)

Սուշիլովո (ռուս.՝ Сушилово), գյուղ Ռուսաստանի Նովգորոդի մարզի Բորովիչսկի շրջանի կազմում։
Բնակչությունը 2010 թվականին գրանցված տվյալներով կազմում էր 196 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պապիամենտու

Պապիամենտու կամ Պապիամենտո, լեզու, որը պաշտոնական լեզու է Արուբայում, Կյուրասաոյում և Կարիբյան Նիդերլանդներում։ Լեզվակիրների քանակը մոտ 270,000 է 2011 թվականի տվյալներով։ Այս լեզուն պատկանում է պորտուգալերենի հիման վրա ձևավորված կրեոլական լեզուներին։ Խոսվող լեզու է նաև Բոնեյրեում։


== Ծանոթագրություններ ==
Լեսովոե (այլ կիրառումներ)

Լեսովոե, կարող է վերաբերել՝

Լեսովոե - ավան, Ուկրաինայի Նիկոլաևի մարզի Կազանկայի շրջանում
Լեսովոե - գյուղ, Ուկրաինայի Ժիտոմիրի մարզի Բարանովի շրջանում
Լեսովոե - գյուղ, Ուկրաինայի Ժիտոմիրի մարզի Մալինի շրջանում
Լեսովոե - գյուղ, Ուկրաինայի Ժիտոմիրի մարզի Ռուժինսկի շրջանում
Լեսովոե - գյուղ, Ուկրաինայի Ժիտոմիրի մարզի Օլևսկի շրջանում
Լեսովոե - գյուղ, Ուկրաինայի Նիկոլաևի մարզի Բրատսկոեի շրջանում
Լեսովոե - գյուղ, Ուկրաինայի Պոլտավայի մարզի Միրգորոդի շրջանում
Լեսովոե - գյուղ, Ուկրաինայի Վիննիցայի մարզի Բառի շրջանում
Լեսովոե - գյուղ, Ուկրաինայի Վոլինի մարզի Մանևիչի շրջանում
Լեսովոե - քաղաքատիպ ավան, Ուկրաինայի Կիրովոգրադի մարզի Ալեքսանդրովկայի շրջանում
Ամրովա

Ամրովա, ավերակ բերդ Մոկքում։ Ավերակները գտնվում էին Մոկքո Ողմի գյուղի մոտ բարձր բլրի վրա պահպանվում էին մինջև 1915 թ.


== Ծանոթագրություններ ==
Կոմիտաս (երգչախումբ, Բուխարեստ)

Անվան այլ կիրառումների համար տե՛ս՝ Կոմիտաս (այլ կիրառումներ)Կոմիտաս, հայկական երկսեռ երգչախումբ Բուխարեստում։ Հիմնադրվել է է 1926 թվականին։
Ղեկավարն էր Մ.Բոթեզը, 1937-1959 թվականներին՝ Կ. Հարությունյանը, ապա՝ Արա Մանաշը։ Համերգներ է ունեցել (առաջինը՝ 1926 թվականին) Ռումինիայի քաղաքներում, մասնակցել մրցույթների, շահել մրցանակներ։ Երգացանկը ընդգրկում է հայ ժողովրդական, խորհրդահայ կոմպոզիտորների, ռումինական և այլ ժողովուրդների երգեր, դասական երաժշտության նմուշներ։ Ամբողջությամբ իրականացրել է Արմեն Տիգրանյանի «Անուշ» օպերայի համերգային կատարումը։ Երգչախմբում իրենց գործունեությունն են սկսել Բուխարեստի օպերային թատրոնի մեներգիչներ Արաքս Սվաճյանը, Շաքե Շիշմանյանը, Անահիտ Քերփիգյանը, Եղիա Փափազյանը։
Կրասնոպոլ (գյուղ, Վրադիևկայի շրջան)

Անվան այլ կիրառումների համար տե՛ս՝ ԿրասնոպոլԿրասնոպոլ (ուկրաիներեն՝ Краснопіль), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1795 թվականին։
2001 թվականի տվյալներով Կրասնոպոլ գյուղում բնակվում էր 279 մարդ։ Բնակավայրը զբաղեցնում է 1345 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուռվիցա

Կուռվիցա (էստ․՝ Kurvitsa), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էմմա Մարտիկյան

Էմմա Սերգոյի Մարտիկյան (1908, Բաքու, Ռուսական կայսրություն - 1991, Երևան), հայ վիրաբույժ։  Բժշկական գիտությունների դոկտոր (1964), պրոֆեսոր (1965)։


== Կենսագրություն ==
Էմմա Մարտիկյանը ծնվել է 1908  թվականին Բաքվում։ 1930 թվականին ավարտել է Մոսկվայի պետական համալսարանի բժշկական ֆակուլտետը։ 1930-1941 թվականներին աշխատել է Երևանի 2-րդ կլինիկական հիվանդանոցի վիրաբուժական բաժանմունքում։ Հայրենական պատերազմի ժամանակ եղել է Երևանի էվակոհոսպիտալի գլխավոր վիրաբույժը, միաժամանակ աշխատել է Երևանի բժշկական ինստիտուտում, 1963 թվականից եղել է մանկական վիրաբուժության ամբիոնի վարիչը, 1965-1975 թվականներին՝ ՀԽՍՀ առողջապահության նախարարության գլխավոր մանկաբույժը։
Աշխատանքները վերաբերում են թոքամզի ենթասուր և քրոնիկական թարախային բորբոքումների (հրազենային ծագման) վիրահատական բուժման առանձնահատկություններին։ Առաջարկել է սահմանափակ թարախակույտերի նպատակահարմար դասակարգում, արյան մածուցիկության փոփոխությունը դիտել որպես  (էնդարտերիտ) վաղ ախտանշան։ Ուսումնասիրել է էխինոկոկոզի տարածվածությունը Հայաստանում, մշակել այդ հիվանդության բուժման, կանխարգելման արդյունավետ միջոցներ։


== Անդամակցություն ==
Վիրաբույժների գիտական ընկերության անդամ, 1865


== Ծանոթագրություններ ==
Մահամաթ Սալեհ Հարուն

Մահամաթ Սալեհ Հարուն (ma.ama sale aʁun արաբ․՝ محمد الصالح هارون‎‎1961, Նջամենա, Չադ և Աբեշե, Չադ))` չադացի կինոռեժիսոր, 1982 թվականից ապրում է Ֆրանսիայում։ 1999 թվականին նա ստեղծել է իր առաջին գեղարվեստական ֆիլմը` «Ցտեսություն, Աֆրիկա»։ Նրա երկրորդ գեղարվեստական ֆիլմը` «Աբունան», արժանացել է լավագույն կինոմրցանակի FESPACO-ում, մինչդեռ նրա երրորդ ֆիլմը` «Դարատտը», հաղթել է Վենետիկի 63-րդ Միջազգային Կինոփառատոնի Ժյուրիի Հատուկ Գրան պրին։ 2010 թվականին նկարահանված  «Աղաղակող մարդ» գեղարվեստական ֆիլմը արժանացել է  Ժյուրիի Մրցանակի 2010 թվականի Կաննի Կինոփառատոնին` դարձնելով Հարունին առաջին չադացի կինոռեժիսոր, ով մասնակցել է և մրցանակի արժանացել կարևորագույն Կաննի մրցույթին։
2011 թվականին հայտարարվեց, որ նա 2011 թվականի Կաննի Կինոփառատոնի գլխավոր մրցույթում կլինի ժյուրիի անդամ։ Նրա՝ 2013 թվականի «Գրիգրի» ֆիլմը  առաջարկվեց 2013 թվականի Կաննի Կինոփառատոնի Ոսկյա արմավենու ճյուղ գլխավոր մրցանակի։
Հարունը նշանակվել էր ժյուրիի անդամներից մեկը 2014 թվականի Կաննի Կինոփառատոնի Cinéfondation-ի և կարճամետրաժ ֆիլմի բաժինների համար։


== Ֆիլմագրություն ==


=== Կարճամետրաժ ֆիլմեր ===
Goi-Goi (1995)
B 400 (1997)


=== Գեղարվեստական ֆիլմեր ===
Bye Bye Africa (1999)
Abouna (2002)
Daratt (2006)
Sex, Okra and Salted Butter (2008)
A Screaming Man (2010)
GriGris (2013)
A Season in France (2017)
Lingui, les liens sacrés (2021)


=== Վավերագրական ֆիլմեր ===
Kalala (2005)
Hissane Habré: A Chadian Tragedy (2016)


== Ծանոթագրություններ ==


== Արտաքին հղումներ ==
BBC world service article
World Socialist Web Site
Alexandra Topping, Mahamat Saleh Haroun brings Chad to the world, and vice versa, through film, 25 փետրվար 2013, The Guardian
Քամի (նկար)

Քամի, Կարապետ Ադամյանի՝ ծովափին կերպավորած անձնավորություններից, որը լուսադեմ կանգնած է արևով ողողված ծովափին։ Բոլոր հատկանիշներով կոնկրետ անձնավորությունից պատկերված դիմանկար է՝ հայուհու դիմագծերով, որին նա անվանապես չի կոչել՝ գերադասելով ստեղծել քամու առկայության տպավորություն, նրան պատկերելով դրա հետ կապված համապատասխան արտահայտությամբ։ Նկարը կարելի է անվանել «Աղջիկը քամու պահին»։ Նման միտումը փաստորեն հանդիսանում է ծովափնյա մոտիվով կատարած ստեղծագործությունների շարունակությունը, որոնցում նա նպատակ  է հետապնդում՝ շաղկապելով մարդուն բնության երևույթներին։ Տարբերությունը միայն այն է, որ նա այժմ դիմանկարների օգնությամբ է նման խնդիրներ լուծում՝ ցույց տալով ոչ թե երևույթը, այլ դրա հետևանքը՝ բնությանը հատկացնելով չեզոք դեր։


== Նկարագրություն ==
Ադամյանը պատկերել է աղջկա կերպարային նկարագրի անհատական հատկանիշները։  Ադամյանը նրան պատկերել է այնպիսի դիրքով ու արտահայտությամբ, որ իրոք ստեղծված է քամու պատրանք։ Աղջկա դիմագծերի լարվածությունը, քամուց խռիվ եկած փողփողացող մազերը պատկերված են ակնթարթային տպավորության ընկալումով։  Ամեն ինչ արտահայտված են սուր դիտողականությամբ, սպառիչ բնութագրումով՝ տալով նրան ֆիզիկական ու հոգեկան նկարագրի հատկությունները՝ ամրակազմ, առույգ, լիարյուն, կենսահաստատ, լավատես, մարդամոտ, ինքնավստահ, համարձակ գծերով հարուստ բնավորություն։ Կնոջ գլուխը բարձր է պահած, ուղղաձիգ է նրա կեցվածքը, հպարտ, հայացքը հարցական է, կիսաբաց շրթունքները՝ խոսելու պատրաստ վիճակում են, որոնց ետևից երևում է սպիտակ ատամնաշարը։ Քամուց թեթև կկոցված խոշոր աչքերը նրա աշխույժ դիմագծերին կենսունակություն են հաղորդում, իսկ ողորկ, ձիգ մարմինը, որը ֆիզիկապես զարգացած նրա կառուցվածքի երաշխիքն է, կատարելապես ներդաշնակում է մյուս բարեմասնություններին՝ ստեղծելով ամբողջական կերպար։ Այս հատկությունների շնորհիվ կերպարը ստացել է վերին աստիճանի կենդանի, խոսուն արտահայտություն։ Որպես ֆոն հանդիսացող ծովի փոքրիկ հատվածը միայն տարածականության պատրանք է ստեղծում՝ ինչ-որ չափով օգնելով ընդգծելու կերպարը
։


== Ծանոթագրություններ ==


== Արտաքին հղումներ ==
https://hy.wikipedia.org/wiki/%D4%BF%D5%A1%D6%80%D5%A1%D5%BA%D5%A5%D5%BF_%D4%B1%D5%A4%D5%A1%D5%B4%D5%B5%D5%A1%D5%B6
http://ysu.am/files/07A_Hakobyan-1472643673-.pdf
Նաուրսկայա

Նաուրսկայա (ռուս.՝ Наурская), ստանիցա Ռուսաստանի Չեչենական հանրապետության Նաուրսկի շրջանի կազմում։
Բնակչությունը 2019 թվականին գրանցված տվյալներով կազմում էր 9638 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կլեր Դենս

Կլեր Քեթրին Դենս (անգլ.՝ Claire Catherine Danes, ապրիլի 12, 1979(1979-04-12), Նյու Յորք շրջան, Նյու Յորք, Նյու Յորք, ԱՄՆ),  թատրոնի, կինոյի և հեռուստատեսության ամերիկացի դերասանուհի է, չորս «Ոսկե Գլոբուս» (1995, 2011, 2012, 2013) և մեկ «Էմմի» (2010) մրցանակների դափնեկիր։


== Ֆիլմագրություն ==


=== Դերակատարումներ ===


== Ծանոթագրություններ ==
Վիլլու

Վիլլու (ֆր.՝ Villeloup), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 130 մարդ, բնակչության խտությունը` 7.97 մարդ/կմ²։ Բնակավայրը զբաղեցնում է 16.31 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հարավ-արևելք, Շալոն ան Շամպայն քաղաքից` 80 կմ հարավ-արևմուտք, Տրուա քաղաքից` 17 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 78 աշխատունակ (15-64 տարեկան)  բնակիչ, որոնցից ակտիվ էին 62-ը, իսկ ոչ ակտիվները` 16։ Ակտիվության ցուցանիշը կազմում է 79,5 %։ 62 աշխատունակ մարդկանցից աշխատել է 58 անձ (29 տղամարդ և 29 կին)։ Գործազուրկ են եղել 4 անձ (2 տղամարդ և 2 կին)։ 16 անաշխատունակներից 4-ը եղել են աշակերտներ կամ ուսանողներ, 12-ը` թոշակառուներ, իսկ 0-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սոոկաեռա

Սոոկաեռա (էստ․՝ Sookaera), գյուղ Էստոնիայի Հարյումաա նահանգի Կիիլի շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խոսե դե լա Տորե

Խոսե դե լա Տորե (իսպ.՝ Josè de la Torre, ապրիլի 20, 1986(1986-04-20)), իսպանացի դերասան, որն առավել հայտնի է Նեթֆլիքսի «Խաղալիք տղա» հեռուստասերիալում կատարած Իվանի դերով։


== Կենսագրություն ==
Սովորել է Մալագայում Անտոնիո Բանդերասի հիմնած մասնավոր Escuela Superior de Arte Dramático համալսարանում։ Հետո թատերական կրթություն է ստացել Մադրիդում։ Ուսումն ավարտելուց հետո սկզբում աշխատել է միայն թատրոնում՝ իսպանական տարբեր բեմադրություններում, օրինակ՝ Ելենա Սանտոսի «Lunas Viejas»-ը և Քրիստինա Գարսիա Պինտոյի և Պաբլո Գարսիայի ռեժիսորավորած «Cuento de Navidad»-ը։ Դերասանի մեկ այլ կարևոր ներկայացումներից է եղել Սելիա Դոլչիի «Չիկագոն», որի հետ նաև աշխատել է նաև «Paisaje Con Argonautas»ի վրա։
2017 թվականին «Ծառայել և պաշտպանել» հեռուստասերիալում կատարել է իր առաջնաելույթը որպես հեռուստատեսային դերասան։ 2019 թվականին նկարահանվել է  «Խաղալիք տղա» հեռուստասերիալում, որտեղ կատարել է Իվանի դերը։


== Ֆիլմագրություն ==


== Ծանոթագրություններ ==


== Արտաքին հղումներ ==
Ստրոնգիլոս

Ստրոնգիլոս (հուն․՝ Στρογγυλός, թուրքերեն՝ Turunçlu), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 261 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Տանաիս (կինոթատրոն)

«Տանաիս» կինոթատրոն (ռուս.՝ Кинотеатр «Танаис»), կինոթատրոն ՌԴ Ռոստովի մարզի Նովոչերկասկ քաղաքում։ Քաղաքի հնագույն կինոթատրոնն է։ Տեղական նշանակության ճարտարապետական հուշարձան է։


== Պատմություն ==
1903 թվականին Նովոչերկասկ քաղաքի Պլատովի պողոտայում Կոնդրատովայի տանը բացվեց «Պատե» կինոթատրոնը, որի սարքավորումները բերվել էին Փարիզից, ֆրանսիական «Ֆ. և Է. Պատե» ընկերությունից։ Նրա պատվին էլ սկզբնապես կոչվում էր կինոթատրոնը։ Տեղացի կազակուհի Եվդոկիա Պետրովնա Կոնդրատովան շենքի շինարարությունը կազմակերպել էր հատուկ կինոթատրոնի համար։ Այս շենքը դարձել է առաջինը քաղաքում, որը կառուցվել է զուտ որպես կինոթատրոն, ինչն էլ հենց նրան տալիս է պատմական կարևորություն։
1914 թվականի ամռանը և աշնանը կինոյում ժողովրդականություն էր վայելում ռազմական թեմատիկան, տեղական մամուլում հաճախ հանդիպում էին այսպիսի հայտարարություններ. «Պատե» էլեկտրաբիոգրաֆում ցուցադրվում է «Պայքար դևի հետ» ժապավենը` հայտնի կինեմոդերասան Վ. Հարիսոնի մասնակցությամբ» կամ` «Պատեն» հաջողությամբ մրցակցում է Նովոչերկասկ քաղաքում` ցույցադրելով մեծ պատմական ժապավեններ, ինչպես «Սպարտակը` գլադիատորների առաջնորդը» և «Կլեոպատրան և Անտոնիոսը»։
Սկզբնապես կինոթատրոնի շենքն ուներ պատշգամբ։ Առաջին հարկում ձախ կողմից գտնվում էր արդուզարդի խանութ, իսկ աջից` վարսավիրանոց։ Նկուղում գտնվում էր գինու մառան։ Ամբողջ XX դարի ընթացքում շենքն օգտագործվել է անմիջական նշանակությամբ, ոչ մի խանութ այնտեղ այլևս չի եղել, փոխվել է միայն նրա անունը. 1927 թվականին «Պատե» կինոթատրոնը վերանվանել է «Տեմպ», ապա «III Ինտերնացիոնալ», «Սովետսկի», «Կոմսոմոլեց» և արդեն 1990-ական թվականներին` «Տանաիս»։
2000-ական թվականներին շենքը վերանորոգվել է, իսկ 2010 թվականի սկզբին հանվել վաճառքի։


== Ծանոթագրություններ ==


== Հղումներ ==
Кинотеатр «Танаис» // Novocherkassk.net
Արեգ (Քղիի գավառ)

Արեգ, գյուղ Արևմտյան Հայաստանում, Էրզրումի վիլայեթի Քղիի գավառակում։
Արեգն ճանապարհով կապված էր Քղի գյուղաքաղաքի հետ։


== Պատմություն ==
Գյուղն ավերվել է Մեծ եղեռնի տարիներին։ Բնակիչների մեծ մասը զոհվել է, փոքր մասը տարագրվել տարբեր երկրներ։


== Բնակչություն ==
1909 թվականին ուներ 150 տուն՝ 1050 հայ բնակչով, իսկ Մեծ եղեռնի նախօրեին ուներ 300 տուն՝ 1680 բնակչով։ Բնակիչներն ունեին բարեկիրթ ու համեմատաբար բարեկեցիկ կյանք։


== Տնտեսություն ==
Բնակիչները հիմնականում զբաղվում էին երկրագործությամբ։


== Պատմամշակութային կառույցներ ==
Արեգն ուներ Ս. Հովհաննես անուոնվ եկեղեցի։ Գյուղից արևելք գտնվում էր Արեգի Ս. Աստվածածին վանքը։ Վանքի մոտակայքում պահպանվել էին հին բնակավայրի ավերակներ, ինչպես նաև մի մեծ գերեզմանոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հառկույեռվե

Հառկույեռվե (էստ․՝ Harkujärve), գյուղ Էստոնիայի Հարյումաա նահանգի Հառկու շրջանում։
2011 թվականի տվյալներով գյուղում բնակվում էր 899 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կրովիանա

Կրովիանա (իտալերեն՝ Croviana), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 661 մարդ (2008), բնակչության խտություն՝ 132 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 38027։ Հեռախոսային կոդ՝ 0463։
Հովանավոր պաշտպանը Սուրբ Գյորգին է։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0463 901165
Էլեկտրոնային փոստ՝ demografico.croviana@comuni.infotn.it
Պաշտոնական կայք՝ http://www.comunecroviana.it/ Archived 2006-08-20 at the Wayback Machine.


== Արտաքին հղումներ ==
http://www.comunecroviana.it/ Archived 2006-08-20 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Համակարգերի տեսություն

Համակարգերի տեսությունը ընդհանուր առմամբ համակարգերի միջճյուղային ուսումնասիրություններ են, նպատակ ունենալով բացահայտել սկզբունքներ, որոնք կիրառելի լինեն գիտական հետազոտությունների բոլոր բնագավառներում, ենթակայության բոլոր մակարդակների բոլոր տիպի համակարգերի նկատմամբ։ Անվանումը դեռևս լավ հիմնավորված ճշգրիտ նշանակություն չունի, սակայն նպատակահարմար է դիտարկել համակարգային մտածողության մասնագիտացում, համակարգերի գիտության ընդհանրացում, համակարգային մոտեցում։
Համակարգերի տեսության ուսումնասիրության առարկան ինքնակառավարվող համակարգերն են՝ այսինքն համակարգեր, որ ինքնակարգավորվում են հետադարձ կապի օգնությամբ։ Ինքնակարգավորվող համակարգեր հանդիպում են բնության մեջ այդ թվում մեր մարմնի ֆիզիոլոգիական համակարգում, մասնակի և գլոբալ էկոհամակարգերում, կլիմայում, մարդու ուսուցման գործընթացում անհատից մինչև միջազգային կազմակերպություններ, ինչպես ՄԱԿ-ը։


== Սեղմ նկարագրություն ==

Համակարգերի տեսության ժամանակակից գաղափարները սկիզբ են առել գիտության տարբեր ճյուղերից, կենսաբան Բերտալանֆիի, բանասեր Բանատիի, բնապահպանական Հովարդ Օդումի, Եվգենի Օդումի և Ֆրիտյոֆ Կապրայի, կազմակերպման և կառավարման տեսություններից Պետեր Սենգիի աշխատանքների օրինակների հիման վրա, այնպիսի միջճյուղային ուսումնասիրությունների միջոցով, ինչպիսիք են Ռիչարդ Սվանսոնի Մարդկային ռեսուրսների զարգացում աշխատությունը և մանկավարժների եզրակացությունների օգնությամբ։ Համակարգերի տեսությունը, որպես միջառարկայական, ներճյուղային և բազմատեսանկյուն տիրույթ, ի մի է բերում օնտոլոգիայի, գիտության փիլիսոփայության, ֆիզիկայի, համակարգչային գիտության, կենսաբանության, և ճարտարագիտություն, ինչպես նաև աշխարհագրություն, սոցիոլոգիա, քաղաքագիտություն, հոգեթերապիա և տնտեսագիտություն բնագավառների սկզբունքներն ու հասկացությունները։ Այսպիսով համակարգերի տեսությունը ծառայում է որպես կամուրջ ինչպես հետազոտության ինքնուրույն բնագավառների միջև միջճյուղային երկխոսության համար, այնպես և հենց համակարգային գիտության տիրույթի ներսում։


== Ծանոթագրություններ ==
Դիանա Մկրտչյան

Դիանա Գագիկի Մկրտչյան (նոյեմբերի 24, 1991(1991-11-24), Ախալքալաք), ռուսական թատրոնի ու կինոյի դերասանուհի։ ՌԴ կինոդերասանների միության անդամ։


== Կենսագրություն ==
Դիանա Մկրտչյանը ծնվել է 1991 թվականի նոյեմբերի 24-ին։ 2012 թվականին ավարտել է Ռուսաստանի թատերական արվեստի համալսարանը՝ Սերգեյ Պրոխանովի արվեստանոցը։
2006 թվականին Անգլիայի Բորնմութ քաղաքում որպես մոդել մասնակցել է դեռահասների համար հագուստի ցուցադրությանը։


== Գործունեություն ==


=== Դերերը թատրոնում ===


=== Ֆիլմագրություն ===


== Ծանոթագրություններ ==